Държавен вестник, бр. 28, 2013 г., стр. 33

БРОЙ  28	
Д Ъ Р Ж А В Е Н  В Е С Т Н И К 	
СТР.  33  
2. на свободен достъп до всички обекти на 
територията на националния парк във връзка 
с извършването на проверки или вземане 
на проби за установяване на увреждане или 
замърсяване на околната среда;
3. да изискват съдействие от други дър-
жавни органи;
4. да носят униформено облекло и огнестрел-
но оръжие в предвидените от закона случаи.
Г л а в а  т р е т а
УПРАВЛЕНИЕ И СТРУКТУРА
Раздел I
Общи положения
Чл. 6. (1) Дирекцията на национален парк 
се ръководи и представлява от директор. 
(2) Директорът на ДНП се назначава и 
освобождава от длъжност от министъра на 
околната среда и водите.
(3) Директорът на ДНП се назначава по 
реда на Кодекса на труда от министъра на 
околната среда и водите след проведен конкурс.
(4) При изпълнение на правомощията си 
директорът на ДНП се подпомага от замест-
ник-директор, както и от обществен консул-
тативен съвет.
(5) Заместник-директорът се назначава 
по реда на Кодекса на труда от директора на 
ДНП след проведен конкурс.
(6) Председател на комисията за провеж-
дане на конкурса за заместник-директор на 
ДНП е представител на МОСВ, определен от 
министъра на околната среда и водите.
(7) Служителите на дирекцията се назна-
чават и освобождават от длъжност от дирек-
тора на ДНП по реда на Закона за държавния 
служител и Кодекса на труда.
Чл. 7. (1) Директорът на ДНП организира, 
ръководи и контролира цялостната дейност 
на ДНП, в т.ч.:
1. осъществява и организира управлението 
на поверените му защитени територии;
2. организира разработването на планове 
за управление;
3. прилага плановете за управление в по-
верените му защитени територии;
4. възлага изпълнението на поддържащи, 
направляващи, регулиращи или възстанови-
телни дейности, както и дейности за поддър-
жане на инфраструктурата в поверените му 
защитени територии;
5. издава годишни разрешителни за паша 
и разрешителни за ползване на дървесина от 
местното население в рамките на поддържа-
щите и възстановителните дейности в горите 
на територията на националния парк в съот-
ветствие с утвърдените планове и проекти;
6. издава разрешителни за събиране с тър-
говски цели на гъби и диворастящи плодове, с 
изключение на такива от лечебните растения, 
на територията на националния парк в съот-
ветствие с утвърдените планове и проекти;
7. контролира дейностите на собственици-
те или ползвателите на обекти, гори, земи и 
водни площи;
8. координира и контролира научноизсле-
дователската работа, поддържащите и възста-
новителните мерки за видове и природни мес-
тообитания, просветните и образователните 
програми и други природозащитни дейности, 
осъществявани от други държавни органи, об-
щини, неправителствени организации и лица;
9. организира мониторинг върху състояни-
ето на природни местообитания, популации 
на растителни и животински видове, както 
и върху качествата на други компоненти на 
околната среда – води, почви, въздух;
10. организира мониторинг върху посе-
тителския поток и въздействието му върху 
състоянието на екосистемите;
11. организира функционирането на посе-
тителски центрове;
12. след съгласуване с дирекция „НСЗП“ 
при МОСВ, ежегодно до 31 януари представя 
за утвърждаване от министъра на околната 
среда и водите годишен план за оперативната 
и контролната дейност на ДНП за настоящата 
година, както и до 30 август – план за дей-
ности в защитени територии – изключителна 
държавна собственост, за следващата година;
13. ежегодно до 31 януари представя на ми-
нистъра на околната среда и водите годишни 
отчети за изпълнението на годишните планове 
за оперативната и контролната дейност и на 
годишните планове за дейностите в повере-
ните му защитени територии – изключителна 
държавна собственост;
14. осъществява общ контрол по спазване 
на екологичното законодателство;
15. организира охраната на поверените му 
защитени територии, вкл. опазването им от 
пожари, като:
а) организира охраната по сектори, паркови 
участъци и охранителни участъци;
б) организира подвижна охрана в опреде-
лени райони и сезони;
в) осигурява функционирането на контрол-
ни пунктове;
г) осигурява специализирано наблюдение 
в пожароопасния сезон;
16. координира с други регионални звена 
действията си при възникнали пожари и други 
аварийни ситуации;
17. предоставя информация в случай на въз-
никнали пожари и други аварийни ситуации;